Hurling

Hurling es un team-sport. It es li national sport in Irland. It es quam un mixtura inter hockey sur terre e rugby. Hurling es solmen ludet de mannes, ma it existe con camogie un variation de Hurling por féminas.

Regules
Li scope del lude es tirar un balle in un gol per un baston e atinger plu goles e punctus quam li altri team. Chascun team have 15 luseros, 14 camp-lusores e un gol-gardero. Solmen quin substitutiones es permisset. Li camp de lude have un longore inter 130 e 145 metres e un largore inter 70 e 80 metres. 

Un lude dura duvez 35 minutes con un pause de 10 minutes. Li gol have li forme de un "H". It es 6,50 metres alt e 7 metres larg. In li gol es un traverse in li altore de 2,50 metres. Si li balle es súper li travers li ataccant team recive un punctu, si li balle es in li gol sub li traverse li team recive 3 punctus.

Li atacca al córpore del contrari team es permisset. On anc posse tirar li balle con li ped. On anc es permisset capter li balle con li manu, ma it ne es permisset levar it del suol con li manus, solmen con li baston. It es permisset tener li balle in li manus solmen por quar secondes.

Li equipament de hurling es un baston ex fraxin ligne e have un longore inter 70 e 100 centimetres. In irlandesi li baston nomina Hurley. Li balle have un diametre de circa sett centimetres e un pondere de 110 til 120 grammes. Li lusores anc porta un casco pro motives de securitá.

Li balle posse atinger un velocitá de 150 kilometre per hor e un longore de 80 metres. Hurling es egardat quam un del max rapid team-sports del munde.

Historie
Hurling esset mentionat in old irlandesi legendes e historic documentes. It esset mentionat por li unesim vez in li annus 1400 ante Cristo. Quande Anglia conquestat Irland it esset provat prohibir li sport, ma sin successe. In li annu 1884 esset fundat li Gaelic Atletic Asociation (GAA) quel organisa hurling e altri celtic sports in Irland. Li GAA anc fixat li regules del sport.

In li annu 1891 evenit li unesim oficial irlandesi championatu de hurling.

Difusion
Hurling es precipue ludet in Irland, ma it existe anc clubs in landes in queles habita emigrantes de Irland.

Li Final de All Ireland Senior Hurling Championhips es li maxí bon event in Irland. Li Final evina in Dublin im Croke Park.

Categorie: Sport